Kom med på træningsbanen hos Vendsyssel FF og Hobro IK, der begge er med i kampen om oprykning til Superligaen.

For første og måske eneste gang nogensinde er to nordjyske hold med i kampen om oprykning til fodboldens fornemste række Superliagen. Hvis Hobro IK og Vendsyssel FF begge vinder deres kampe på søndag, mødes de to hold på banen på Hobro Stadion lørdag den 27 maj. Det er i direkte kamp om, hvem af de to hold der rykker direkte op i Superligaen. I dag var der optismine hos de to oprykningskandidater, da TV2 Nord var forbi til træning. . Vendsyssel FF tog luntetur på klubbens træningsanlæg, mens Hobro-truppen løb en tur i skoven. - Det er helt fantastisk, at vi har den mulighed, at vi kan rykke op i Superligaen. Vi kan selv afgøre det nu, så det er en fordel for os, og det gør det utrolig spændende, fortælller anfører i Vendsyssel FF, Chris Sørensen. I Hobro FF skal de have fundet balancen efter et nederlag mod Fredericia torsdag 2-1. En næsten sikker oprykning er blevet tvivlsom. - Det handler om, at vi skal holde fokus. Men vi tror på det,  forklarer Mads Justesen, anfører Hobro IK. Hobro skal på søndag spille på udebane mod Næstved, mens Vendsyssel FF på hjemmebane møder HB Køge